Tirallongues de Manresa

Tirallongues de Manresa és una colla castellera de Manresa, al Bages, creada el 19 de gener de 1993. La primera actuació va ser el 21 de febrer de 1993 amb motiu de les festes de la Llum a Manresa.

El màxim castell que han assolit és el 3 de 8, que van descarregar el 5 de novembre de 2017 a la plaça de Crist Rei de Manresa. Aquesta fita representa el punt àlgid de la seva trajectòria descarregant l’anomenada clàssica de vuit, no havent intentat aquest castell posteriorment, també han carregat el 2d8f en l’any del seu 25 aniversari en la diada de la colla el dia 12 de novembre de 2018.

El 4 de 8 és un castell molt especial pels manresans, castell que va marcar el seu màxim a la primera època d’èxits de la colla (1993-1998). I també en l’època actual on en descarreguen per primer cop a Millars l’any 2017 i es consoliden com a colla de 8 descarregant-lo amb solidesa més tard.

Anteriorment, els Tirallongues de Manresa van intentar el 4 de 8 en quatre ocasions: el 8 de novembre de 1998 (carregat), el 27 de setembre de 1998 (intent desmuntat), el 30 d’agost de 1998 (intent) i el 26 d’octubre de 1997 (primer intent).

Història

El nom de la colla 
El nom de les colles castelleres solen portar el nom de la ciutat o vila a la qual representen precedit d’un sinònim de nen. Per aquest motiu una de les propostes de nom per a la colla fóra Nanos de Manresa, perquè nano és una forma molt emprada entre els manresans. Però no va acabar de quallar i es van decantar per Tirallongues que deriva de La Tirallonga, un joc que antigament hom jugava a Manresa. Consistia a perseguir-se els uns als altres i a atrapar-se, en fer-ho s’agafaven de la mà i anaven formant una Tirallonga; tot això acompanyat d’una cançó, la Tirallonga dels cossos Sants.

Tirallongues de Manresa va ésser la primera colla de Catalunya que no va adoptar un sinònim de nen per al seu nom. A més a més, era la colla que en el mapa de Catalunya estava més al nord i per aquest motiu els van batejar com «els Esquimals».

La camisa i l'escut 

La colla no disposava de diners per a comprar peces de roba i per a fer les camises, però una persona jubilada de Sallent els va oferir unes peces de roba molt resistents a un preu realment econòmic. Eren unes existències que no se les podia treure des de feia anys. Aquesta roba era feta amb dos fils blancs trenats i dos fils blaus trenats que creaven un color blau cel. Hui dia encara es continua elaborant aquesta roba en l’antic teler de Sallent.

L'escut actual dels Tirallongues fóra el resultat de la tria de diferents escuts. L'escut és format a partir d’una part de l'escut de Manresa a la qual hom li sobreposa un pilar de cinc, dibuixat amb la tècnica de dibuix lineal. La idea original del dibuix del pilar de 5 va ser d’en Domènec Forns Sellarès.

Organització 
Com totes les colles castelleres actuals Tirallongues de Manresa s’organitza en dos grups de treball diferenciats: la junta directiva (d’on en David Traus n’és el president) i la junta tècnica (amb n’Olga Moyà al capdavant).

Castells 

La taula següent mostra la data, la diada i la plaça en què per, primera vegada, s'han carregat i descarregat, cadascuna de les construccions que la colla ha assolit a plaça:

Castells segons les temporades

Referències

Enllaços externs 

 

Manresa
Entitats de Manresa
Cultura de Manresa